חוק עבודת הנוער (תיקון מס' 18 והוראת שעה), התשע"ו-2016
הצעת חוק ממשלתית, הכנסת ה-20
פורסם: ספר החוקים, חוברת 2546, עמ' 715, 2016-04-07T00:00:00+03:00
התיקון מחליף את החובה להוציא פנקס עבודה כתנאי להעסקת נער, בחובה להציג למעסיק אישור רפואי בדבר כשירות לעבודה ותעודת זהות של הנער או של הוריו, שהעתק שלהם יישמר אצל המעסיק עד שנה לאחר סיום ההעסקה. 
בנוסף, נקבעה הוראת שעה שתעמוד בתוקפה עד ליום 1 בספטמבר 2019, ולפיה בחופשת לימודים רשמית ניתן יהיה להעסיק צעיר בגילאי 16-18 עד השעה 24:00, ובלבד שלאחר השעה 23:00 ידאג המעסיק להחזיר את העובד לביתו. עם זאת, הוראת שעה זו לא תחול על ענפי עבודה מסוימים או על עבודה מסוימת ששר הכלכלה והתעשייה קבע כי הם עלולים לפגוע בצעיר.